cyanic-selkie/wikianc huggingface dataset:
Raoul Wallenberg
Redningsaksjonar i Ungarn
Raoul og sjåføren Vilmos Langfelder vart arresterte av det sovjetiske NKVD. NKVD var føregangaren til etterretningsorganisasjonen KGB. Dei vart sett i Lubjanka-fengselet i Moskva. Ein kan ha trudd at Wallenberg var spion for USA. Truleg døydde Wallenberg av hjertinfarkt den 17. juli 1947. Trass i dette har fangar rapportert om at han skulle leva ut på 1950-talet.
Kuriosa
Raoul Wallenberg si systerdotter, Nane Lagergren, er gift med dei sameinte nasjonane sin tidlegare generalsekretær, Kofi Annan.
Litteratur
www.raoul-wallenberg.asso.fr
Charisma Records
Charisma Records var eit britisk plateselskap grunnlagt i 1969 av den tidlegare journalisten Tony Stratton-Smith, som då òg var manager for banda The Nice, Bonzo Dog Band og Van der Graaf Generator. Han kunne ikkje finne nokre plateselskap som ville gje desse banda platekontrakt, så han starta sitt eige plateselskap og gav ut Van der Graaf Generator-albumet The Least We Can Do is Wave to Each Other på eigahand.
Charisma Records vart distribuert av Phonogram Records i Europa og av Buddah Records i USA frå 1971. Før 1971 hadde Charisma nytta fleire ulike distributørar i USA, som til dømes ABC Records, Dunhill Records, Impulse Records og Elektra Records. I tillegg stod Atlantic Records for fleire USA-utgjevingar for Charisma i åra frå 1973 til 1992.
Dei mest suksessrike artistane deira var Genesis, Peter Gabriel, Julian Lennon og Monty Python. Dei gav òg ut musikk av Van der Graaf Generator, The Nice, Lindisfarne og Alan Hull, Hawkwind, The Alan Parsons Project, Clifford T. Ward, String Driven Thing, Jack The Lad, Audience, Vivian Stanshall, Brand X, Sir John Betjeman og Malcolm McLaren. Soloalbuma til Peter Hammill, Tony Banks og Steve Hackett i 1970-åra kom òg ut på Charisma Records.
I 1983 vart Charisma Records kjøpt opp av Virgin Records, men fortsette å operere aktivt fram til 1992 då Virgin kjøpte opp EMI og la verksemda til Charisma inn under houedselskapet Virgin. Einskilde ny-utgjevingar som opphavleg vart utgjeve på Charisma, er i den seinare tida vorte utgjeve på EMI.
Charisma Records har no gjennoppstått via EMI sin Angel Music Group.
Lurøya
Lurøya er ei øy i Lurøy kommune i Nordland. Ho har eit areal på 14,2 km². Øya ligg vest for Stigen og nord for Onøya, som ho har brusamband til. I nord ligg Matskjærfjorden og i nordvest Måværfjorden.
På Lurøya ligg òg adminstrasjonssenteret til kommunen. Det høgaste punktet på øya er Lurøyfjellet på 685 meter over havet. Lurøy kyrkje ligg på sørvestsida av øya. Postadressa til både Lurøya og Onøya er 8766 LURØY.
Riksveg 651
Riksveg 651 går mellom Volda og Leivdøla bru i Eid. Før Kvivsvegen vart opna 2014 var han del av E39.
Historikk
Opphavleg var Rv651 vegen mellom Volda og Straumshamn rundt Austefjorden. Dette var tidligare det einaste ferjefrie sambandet til Volda og Ørsta.
Da regionsreforma tredde i kraft 1. januar 2010 vart denne strekninga klassifisert som fylkesveg. Etter at Kvivsvegen vart opna 2014 fekk denne nemninga E39, og den gamle traséen via ferja Volda–Folkestad fekk vegnummer Rv651. Før europaveg 39 vart oppretta år 2000 var denne strekningen skilta riksveg 14.
Riki Takasaki
Riki Takasaki er ein tidlegare japansk fotballspelar.
Han spela for klubbane Sagan Tosu, JEF United Ichihara, Kashima Antlers, Oita Trinita og Nagoya Grampus Eight.
Kalevi Wiik
Kaino Kalevi Wiik var professor i fonetikk ved Universitetet i Turku i Finland.
Kenta Shimaoka
Kenta Shimaoka er ein tidlegare japansk fotballspelar.
Han spela for klubben Sagan Tosu.
Øyvind Dybvad
Øyvind Dybvad var ein norsk teikneserieskapar.
Etter folkehøgskule, underoffisersskule og handelsskule vart han knytt til Norsk Barneblad, før han vart fast tilsett i 1941. Alt i 1939 hadde han teke til å arbeide med teikneserien Smørbukk. Han gjorde Smørbukk litt eldre, og samstundes vart forteljingane meir morosame. Dette vart forsterka av Jens R. Nilssen sine fantasifulle teikningar.
Dybvad fekk i 1944 i gang teikneserien Tuss og Troll. Også her var det Jens R. Nilssen som teikna. Han var medredaktør i Norsk Barneblad frå 1949 saman med Andreas Haavoll, men dei to vart i 1954 usamde om opphavsretten til teikneseriane, og Dybvad gjekk over til Noregs Boklag. Her starta han saman med Jens R. Nilssen teikneserien Peik. Øyvind Dybvad var attende som tekstforfattar i Smørbukk i åra 1980–1983.
Mediemållaget
Mediemållaget er eit yrkesmållag i Noregs Mållag. Det vart skipa 3. november 1977. Mediemållaget står bak medieprisen Nynorsk redaktørpris som har blitt utdelt sidan 2004, og har sidan hausten 2008 arrangert Dei nynorske mediedagane.
Berit Rekve har vore styreleiar i Mediemållaget sidan 21. januar 2007.
Christine av Siouxsie and the Banshees
«Christine» er ein song av det engelske rockebandet Siouxsie and the Banshees, skriven av Siouxsie Sioux og Steven Severin. Han kom ut 30. mai 1980 på Polydor som den andre singelen frå det tredje albumet deira, Kaleidoscope.
Singelen nådde 22. plassen på den britiske singellista.
Andre versjonar
Songen vart spelt av Red Hot Chili Peppers med John Frusciante på gitar på V2001 Festival-konserten deira. Simple Minds gav ut songen på luksusutgåva av albumet Graffiti Soul i 2009.
Mahya Dağı
Mahya Dağı (bulgarsk Махиада, Mahiada) er eit fjell i Tyrkia. Med sine 1031 moh. det høgaste fjellet i fjellmassivet Strandzja (Yıldız), og i den europeiske delen av Tyrkia.
Hestinghornet
Hestinghornet er ein fjelltopp aust på Nerlandsøya i i Herøy kommune i Møre og Romsdal på Sunnmøre.
Distrikt i Sveits
Distrikt i Sveits er administrative einingar i Sveits mellom kanton- og kommunenivå. 16 av 26 kantonar er delt i distrikt. Sidan kantonane har stor autonomi og inndelingane av kantonane dermed er opp til desse, er ikkje distrikta samanliknbare einingar mellom kantonane. Både namna og tydinga varierer. Det vanlegaste omgrepet er distrikt (tysk Bezirk, fransk district, italiensk distretto, retoromansk dertgira), men òg omgrepa krins (Kreis, cercle, circolo, circul) eller amt er i bruk. I nokre kantonar finst det fleire administrative nivå, som i Graubünden og Ticino, som er delt i distrikte, som i sin tur er delt i krinsar, som omfattar fleire kommunar.
I nokre kantonar er distrikta reint administrative einingar, i andre (særskild dei tysktalande) har dei reelle politiske kompetansane. Her kan til dømes ikkje kantonane treffe avgjersler som rører dei lågare politiske einingar, visst dei sistnemnde er usamde.
Sam Phillips
Samuel Cornelius Phillips, betre kjend som Sam Phillips, var ein amerikansk plateprodusent som spelte ei viktig rolle i starten av rock and roll. Han er mest kjend for å ha oppdaga Elvis Presley og er knytt til fleire store rhythm and blues- og rock and roll-stjerner på 1950-talet.
Phillips kom frå Florence i Alabama.
Memphis Recording Service og Sun Records
I 1940-åra arbeida Phillips som DJ for ein radiostasjon i Muscle Shoals i Alabama. I følgje Phillips sjølv inspirerte det «opne formatet» radiokanalen køyrde med å sende både musikk frå kvite og svarte artistar hans seinare arbeid i Memphis.
Phillips spelt inn det mange meiner er den første rock and roll-songen, «Rocket 88» av Jackie Brenston and his Delta Cats, eit band som eigenetleg var leia av den 19 år gamle Ike Turner, som hadde skrive songen. Innspelinga vart gjeve ut på Chess Records i Chicago i 1951. Frå 1950 til 1954 spelte Phillips inn musikk med svarte R&B-artistar som James Cotton, Rufus Thomas, Rosco Gordon, Little Milton, Bobby Blue Bland og andre. Blueslegender som B.B. King og Howlin' Wolf gjorde dei første innspelingane sine i studioet hans.
Elvis Presley, Johnny Cash, Jerry Lee Lewis, Carl Perkins, Roy Orbison
Elvis Presley, som spelte inn sin versjon av Arthur «Big Boy» Cruddup sin «That's All Right (Mama)» i studioet til Phillips, vart særs populær, først i Memphis, og seinare i heile USA og resten av verda. Dei første seks månadane var derimot B-sida, «Blue Moon of Kentucky» av Bill Monroe, noko meir populær enn «That's All Right (Mama)». Sjølv om singelen ikkje var kjend utanfor Sørstatane kom mange håpefulle artistar raskt til studioet med håp om at dei òg skulle få høve til spele inn ein singel. Songarar som Sonny Burgess («My Bucket's Got A Hole In It»), Charlie Rich, Junior Parker og Billy Lee Riley spelte inn for Sun med noko suksess, medan andre som Jerry Lee Lewis, BB King, Johnny Cash, Roy Orbison og Carl Perkins vart superstjerner.
Phillips nytta nyskapande teknikkar då han spelte inn med Elvis. På dei fleste innspelingane på denne vart lydstyrken på vokalen pressa opp, medan Phillips let vokalen ligge jamnt med resten av instrumenta. Phillips nytta og eit forseikna signal som gav ein ekkoeffekt. RCA visste ikkje kva teknikk Phillips hadde nytta og klarte ikkje å gjenskape effekten på Elvis si utgåve av «Heartbreak Hotel».
Elvis hadde ikkje noko band då han kom til Sun Records. Det var Sam Phillips som valde dei to musikarane som spelte inn den første singelen, gitaristen Scotty Moore og bassist Bill Black. Etter kvart kom òg trommeslagar D.J. Fontana til og i lag produserte dei nokre av dei største hittane i rockehistoria, sjølv etter at Phillips hadde seld Presley-kontrakten til RCA. Av desse finn ein «Heartbreak Hotel», «Hound Dog» og «Don't Be Cruel».
Eit døme på kor viktig Phillips var i den tidlege perioden av rock and roll oppstod 4. desember 1956 då Jerre Lee Lewis spelte piano på ei Carl Perkins innspeling ved studioet til Phillips. Elvis Presley dukka brått opp i studioet, i tillegg til at Johnny Cash møtte opp. Dei fire musikarane spelte i lag. Denne innspelinga er vorte kalla Million Dollar Quartet.
Phillips starta ein radiostasjon kalla WHER i oktober 1955. Phillips gjorde seg òg rik som ein av dei første inverstorane i den nye motellkjeda Holiday Inn.
I 1986 vart Sam Phillips ein del av den første gruppa som vart innlemma i Rock and Roll Hall of Fame. I 1991 fekk han Grammy sin ærespris.
Phillips døydde av anderettsstopp i Memphis i juli 2003, berre dagen etter at det opphavlege Sun Studio vart erklært eit nasjonalt historisk landemerke.
Kjelder
''
Koichi Sekimoto
Koichi Sekimoto er ein tidlegare japansk fotballspelar.
Elvevassnymfe
Elvevassnymfa (Platycnemis pennipes) lever i norske ferskvatnsvassdrag, og er kategorisert som nær trua på norsk raudliste 2006.
Kaleidoscope av Siouxsie and the Banshees
Kaleidoscope er det tredje studioalbumet til det britiske rockebandet Siouxsie and the Banshees, gjeve ut i 1980 av plateselskapet Polydor. John McKay og Kenny Morris var ute av bandet og vart erstatta av dei to nye musikarane Budgie på trommer og John McGeoch på gitar, og med dette endra bandet musikalsk retning og gav ut eit mykje meir fargerikt album. «Det var nesten eit anna band», sa Siouxsie.
Før albumet kom ut kom dei to singlane «Happy House» og «Christine». I Storbritannia vart Kaleidoscope raskt det mest suksessrike albumet deira til då og nådde femteplassen på albumlista.
Bakgrunn og musikk
Etter at McKay og Morris slutta, omgrupperte bandet seg og endra musikalsk retning. I motsetnad til dei tidlegare albuma nytta The Banshees synthesizer og trommemaskin for første gongen. Dei eksperimenterte særskild med elektronisk musikk på eit par av spora: den minimalistiske electro-dance-songen «Red Light» og den atmosfæriske, synth-baserte «Lunar Camel». Albumet inneheld òg det som kan skildrast som ein ballade, «Desert Kisses». Kaleidoscope markerte debuten til gitaristen gitaristen John McGeoch og den nye trommeslagaren Budgie. Siouxsie såg det som «ei ny byrjing». Det vart spelt inn demoar av songane i Warner Chappell med berre ein bass og ein synthesizer spelt av Siouxsie og Steven Severin. Etter turneen deira i 1979, hadde Siouxsie fått beskjed av legen sin om å ta ein månad pause. Ho brukte denne tida på å lære seg å spele gitar og komponere musikk for første gongen.
Utgjeving
Kaleidoscope kom ut 1. august 1980 på Polydor. Albumet nådde femteplassen på UK Albums Chart, den høgaste listeplasseringa bandet fekk. Ei nyutgjeving på 180-grams vinyl med ommastra lyd kom ut i desember 2018.
Mottaking
Kritikarane var positive til albumet. Melody Maker og Paulo Hewitt gav albumet kvalifisert ros og oppsummerte det som «eit kaleidoskop av lyd og bilete, nye former, og innhald, som glimrar føre augo dine». Hewitt peikte ut «Paradise Place» og «Skin» og kalla dei «klassiske Banshee-stykke. Hypnotiske, nådelause og påtrengande». Kris Needs skreiv for ZigZag og roste det som «truleg den mest varierte, mangfaldige og eventyrlege utgjevinga deira til no», og likte godt den nye musikalske retninga deira: «Om noko får det dei to føregangarane til å verke ein smule ein-dimensjonale no. Spora dreier frå dei lettaste elektroniske bakteppa til bølgjande lydveggar så hypnotiske og mektige som noko anna dei har gjort. Men det subtile i 'Happy House' og den strålande 'Christine' er peikepinnane på hovudinnhaldet på 'Kaleidoscope'». Needs skreiv at røysta til Siouxsie «fekk ny styrke og djupne, men ho gjer no òg meir enn å syngje, og skrivinga inkluderer synth, piano og gitar».
Dei to singlane frå albumet, «Happy House» og «Christine», vart kort tid etter dei om ut hylla av The Jam. Songaren Paul Weller sa at begge songane brukte «nokre uvanlege lydar», medan trommeslagaren Rick Buckler omtalte dei som «nyskapande».
I ei seinare melding skreiv David Cleary for AllMusic at Kaleidoscope var ei «sterk plate» med «særskild nyskapande produksjon, med intrikate synthesizer-baserte arrangement, ein smak av psykedelia i 'Christine', romskip-synthesizer på 'Tenant'og rytmiske kameraklikk på 'Red Light'».
Ettermæle
Kaleidoscope inspirerte mange musikarar. I 1985 nemnte The Cure-frontmannen Robert Smith albumet då han skildra The Head on the Door: «Det minner meg om Kaleidoscope, ideen om å ha mange forskjellige lydar, forskjellige fargar». I eit seinare TV-intervju omtalte Smith òg Kaleidoscope som ei av dei fem favorittplatene hans.
I februar 2008 diskuterte Johnny Marr frå The Smiths McGeoch sine bidrag til «Happy House»: «Kva var det med 'Happy House' frå synspunktet til ein gitarist. For det første er det moderne. Det har ikkje nokre aspekt av rock and roll i seg og det høyrest framleis ut som The Banshes. Det var då eg verkeleg vart fan av John McGeoch. Det var ein ekstra bonus for meg at dei fekk ein så bra gitarist som hadde slutta i eit anna band. Det var som å få George Best på gitar».
Bobby Gillespie frå Primal Scream var inspirert av både «Happy House» og «Christine» fordi dei var popsongar med mørke tema.
Kaleidoscope vart òg hylla av songaren i Suede, Brett Anderson. Andy Bell i Erasure har nemnt det som ein av favorittane hans :«Det meir kommersielle Siouxsie var opp i mi gate - og som alle mine favoritt-tenåringsangst-album, lærte eg alle songane utan att og baklengs».
The Weeknd sampla og nytta refrenget på «Happy House» på songen hans «House of Balloons/Glass Table Girls» i 2011.
Kulturreferansar
I filmen Notes on a Scandal frå 2006, kan ein sjå omslaget på Kaleidoscope i ein av scenane. Rollefiguren spelt av Cate Blanchett sa til kjærasten at det var favorittalbumet hennar.
Medverkande
Siouxsie and the Banshees
Andre medverkande
Teknisk
Sverresborg i Trondheim
Sverresborg er namnet på ein bydel, ein ungdomsskule og ei borg i Trondheim.
Inga Kvalbukt
Inga Kvalbukt er ein norsk lærar og politikar for Sp. Ho vart innvald på Stortinget frå Nordland i 1993. Ho var vararepresentant i periodane 1985–1989, 1989-1993 og  1993-2001. Frå 16. mars 1999 til 17. mars 2000 møtte ho fast som representan for Odd Roger Enoksen, som var medlem av Regjeringa Bondevik I.
Skagetåa
Skagetåa er ein fjelltopp sør på Nerlandsøya i Herøy kommune på Sunnmøre.
Toppen ligg i Kopparstad grunnkrins. Toppen er 315 meter over havet og ligg like oppom Skageneset.
Sommar-OL 1952
Sommar-OL 1952 vart halde i Helsingfors i Finland. USA vart beste nasjon, medan Noreg tok 3 gullmedaljar.
Dette var første gongen eit lag frå Sovjetunionen var med i leikane. Gymnastikklaget vann den første gullmedaljen av åtte samanhengjande i dei følgjande leikane.
Medan Tyskland hadde vore utestengd i 1948 fekk landet no senda deltakarar. Berre idrettsfolk frå Vest-Tyskland konkurrerte.
Gulflekka metallaugestikkar
Den gulflekka metallaugestikkaren (Somatochlora flavomaculata) er ein augestikkar som lever i Noreg. Arten er sterkt utryddingstrua, og er oppført på norsk raudliste 2006.
Skageneset
Skageneset er eit nes sør på Nerlandsøya i Herøy i Møre og Romsdal.
Neset ligg i Kopparstad grunnkrins. Neset markerer indre enden på Skorpesundet, og ligg ved foten av Skagetåa.
Kosei Kitauchi
Kosei Kitauchi er ein tidlegare japansk fotballspelar.
Han spela for klubben Sagan Tosu.
Omi Sato
Omi Sato er ein tidlegare japansk fotballspelar.
Han spela for klubbane Denso, Sagan Tosu og Grulla Morioka.
Gjerdåker haldeplass
Gjerdåker ligg mellom Ygre stasjon og Voss stasjon, 381,56 km frå Oslo. Haldeplassen består av ei plattform og eit leskur.
Det er lokaltoga i Raundalen som stoppar på Gjerdåker.
Fylkesveg 658
Fylkesveg 658 (Fv658) går mellom Ytterland og Godøy i Giske.
Før 1. januar 2010 var vegen del av riksveg 658.
Onøya
Øya er også ein anløpsstad for Nordlandsekspressen, og det er korrespondanse mellom denne og Helgelandske si hurtigbåtrute frå Sandnessjøen til Træna på Onøya.
1094 Siberia
1094 Siberia er ein hovudbelteasteroide. Han går i bane innanfor asteroidefamilien Eunomia, men har ulike spektraleigenskapar og er sannsynlegvis ikkje ein medlem. Han blei oppdaga den 12. februar 1926 av Sergej Beljavskij ifrå Krim-observatoriumet i Simeiz på Krimhalvøya.
Distriktet Zürich
Distriktet Zürich er eit distrikt (tysk Bezirk) i kantonen Zürich i Sveits. Distriktet omfattar byen Zürich og består berre av denne eine kommunen.
Faray
Faray (norrønt Færey) er ei lita øy i Orknøyane i Skottland, mellom Eday og Westray. Tidlegare var ho busett og i dag har den låge øya gråsel som ynglar her.
Geografi
Faray og Holm of Faray ligg på ein rygg av gammal raud sandstein som strekkjer seg sørover frå Weather Ness sør på Westray og som nesten knyt Westray til Eday. Mellom dei to øyane ligg Lavey Sound.
Historie
Faray vart kalla Pharay (eller North Pharay for å skilje ho frå South Pharay, som i dag heiter Fara). Begge namna kjem frå det norrøne 'faerey', «saueøya».
Den einaste eldre menneskeskapte sporet på øya er eit gravkammer ved Lavey Sound. Faray hadde 82 innbyggjarar i 1861, og i 1891 55 innbyggjarar. Seint i 1930-åra var det åtte familiar på øya. Dei hadde var bønder og fiskarar. Under den andre verdskrigen var det mange som flytta og i 1947 hadde alle flytta frå Faray. Det går framleis ein veg til midten av øya og dei spreidde, tomme husa.
I desember 1908 gjekk fiskefartøyet «Hope» på grunn på Holm of Faray under ein storm. Fem menn frå Faray trassa stormen og rodde over Lavey Sound for å redde mannskapet som stod på skjera. Dei fekk som løn ei reise til det skotske fastlandet og møte Edvard VII ved Balmoral, der dei kvar fekk ein medalje, i tillegg til ei god pipe med noko tobakk.
Bevaring
Øya har i dag bestandar av sau, sjøfugl og gråsel. Faray og naboøya Holm of Faray har i lag status som Special Area of Conservation (særskild verneområde) for å bevare gråselen her. Øya har den nest største ynlgande gråselbsetanden i Storbritannia og medverkar til rundt 9 % av dei årlege fødslane i landet.
Sarm Studios
SARM Studios (tidlegare kalla SARM West Studios) var eit platestudio i Notting Hill i London. Studioet vart oppretta av Chris Blackwell, grunnleggaren av Island Records, og heitte opphavleg Basing Street Studios. Det har òg tidlegare vorte kalla Island Studios.
Studioa vart bygde i ei tidlegare kyrkje som ikkje lenger er i bruk, og Blackwell spelte inn musikk med fleire artistar der for Island Records, som Iron Maiden, Bob Marley, Steve Winwood, Free, Bad Company, Robert Palmer, Jimmy Cliff, Nick Drake, Fairport Convention, King Crimson, John Martyn, Mott the Hoople, Quintessence, Roxy Music, Brian Eno, Sparks, Cat Stevens, Spooky Tooth, Traffic, If, Jethro Tull, Average White Band og Sensational Alex Harvey Band.
Studioet vart òg nytta av andre artistar som ikkje var på Island Records, som The Clash, Pet Shop Boys, KT Tunstall, Depeche Mode, The Eagles, Dire Straits, East 17, Boyzone, Emerson, Lake & Palmer, The Rolling Stones, Genesis, Led Zeppelin, Joan Armatrading og Lighthouse Family.
I 1970 vart to kjende album spelte inn i studioa samstundes: Led Zeppelin sitt Led Zeppelin IV og Jethro Tull sitt Aqualung. Bob Marley & The Wailers og the Rolling Stones var òg i studioa samstundes ei stund i 1973. Marley budde eit år i ein leilegheit over SARM, og den personlege kokken hans var kokk ved SARM det meste av 1980-åra. Queen leigde studioet sommaren 1977 og spelte inn det meste av albumet deira News of the World der, inkludert hitten «We Are the Champions». Domkyrkjeorgeleg på George Michael-albumet Faith vart òg spelt inn der.
I november 1984 vart Studio 1 ved Sarm West nytta for innspelinga av «Do They Know It's Christmas» av Band Aid til støtte for sveltekatastrofen i Etiopia 1984-1985.
Studioa er i dag eigd av SPZ Group, som er eit eigarselskap eigd av Trevor Horn og kona hans Jill Sinclair. Sarm Studios husar òg kontora til dei SPZ-eigde plateselskapa ZTT Records og Stiff Records, og forlaga Perfect Songs og Unforgettable Songs.
Herodot
Herodot gjorde lange reiser til Egypt, Syria, Babylonia, Persia og Europa. Omkring år 450 f.Kr. var han ei tid i Aten, i 444 f.Kr. busette han seg i den nye kolonien Hurioi i Sør-Italia. Herodots verk, som han kalla Histories apodexis (Granskingar), vart ei verdssoge på ni band med utgangspunkt i soga om persarkrigen, skrive på ei jonisk dialekt.
Flygande insekt
Flygande insekt (Pterygota) er ei stor gruppe insekt som anten har vengjer eller som stammar frå forfedrar med vengjer. Det store fleirtalet av insekt me kjenner til i dag reknast til denne gruppa, som tradisjonelt vert delt i gruppene Palaeoptera og Neoptera. Ein reknar derimot i dag med at Palaeoptera er parafyletisk, og nyare inndelingar er under utvikling.
Isaac Newton
Isaac Newton var ein engelsk matematikar, fysikar, astronom, alkymist, kjemikar, oppfinnar, og naturfilosof. Han blir rekna som ein av dei største vitskapsmennene og matematikarane gjennom tidene.
Hovudverket hans, Philosophiae Naturalis Principia Mathematica (ofte berre kalla Principia) vart publisert i 1687, og gjennom dette verket la Newton grunnlaget for den klassiske mekanikken. Han gjekk ut frå lovene til Kepler om rørsla til planetane, og han var den første til å vise at rørsla til ein lekam på jorda og ein lekam i himmelrommet følgjer dei same lovene. Newton gjorde òg store oppdagingar i matematikken, og saman med Leibniz vert han rekna som grunnleggjaren av differensialrekning.
Tidlege år
Isaac Newton vart fødd i Woolsthorpe i England. Han var son av ein bonde, og familien åtte både jord og dyr. Newton vart visstnok fødd før termin, og det var ikkje mange som trudde han ville leve opp. Faren, som òg heitte Isaac Newton, døydde tre månader før sonen kom til verda. Elles er det ikkje så mykje vi veit om han.
Frå han var 12 til han var 16 år, gjekk Isaac på The King's School i Grantham. Då vart han teken ut av skulen for ein periode, fordi mora ynskte at han skulle bli bonde. Dette gjekk svært dårleg, og ved eit høve skal han visstnok ha sett fyr på låven under eit eksperiment. Til slutt ser det ut til at rektoren på skulen fekk overtalt mora til å la sonen fortsetje skulegangen, og då han var 18 år fullførte han skulen med strålande resultat.
Studentlivet
Som attenåring byrja han å studere på Trinity College ved Universitetet i Cambridge. På den tida var Trinity prega av teoriane til Aristoteles, men Newton føretrekte meir moderne filosofar som Descartes. Han las òg arbeida til astronomane Galilei, Copernicus og Kepler. Newton blanda seg fort med dei meir etablerte studentane, og han las det han sjølv ville når han hadde høve for det. Matematikken tok over for dei meir «matnyttige» jusstudiane, og ein av professorane, Isaac Barrow (1630–1677) såg etter kvart kva for eit geni han hadde fått som elev. I 1665 oppdaga Newton det generelle binomialteoremet, han byrja å utvikle ein matematikk som seinare skulle bli kjent som matematisk analyse. Like etter at Newton hadde teke eksamenane sine same år, vart universitetet stengt på grunn av ein byllepestepidemi. De neste 18 månadene arbeidde Newton vidare heimefrå, og på denne tida arbeidde han med både matematisk analyse, optikk og gravitasjonslova. Det var i denne perioden Newton gjorde nokre av sine aller viktigaste oppdagingar. Han fann blant anna ut at kvitt ljos inneheld alle fargane i verda, og han utvikla ein ny type teleskop. Krafteininga «Newton» er kalla opp til ære for arbeida hans.
Gud som mekanikar
Newton ville reinse kristendommen for mystikk, som han jamførte med uvitskap og overtru, og forvandle han til eit logisk, mekanisk system. I hans verdsbilete var naturen passiv, med Gud som einaste kjelde til aktivitet, sjølve den guddommelege «Mechanick» - mekanikar. Newton meinte han førte bevis for Guds eksistens då han påpekte at tyngdekrafta til himmellekamane skulle ha trekt dei saman til éin kjempemessig klump masse, men at «eit tenkjande vesen» i staden plasserte dei spreitt i universet for å hindre dette. Professor i arabisk ved Oxford, Edward Pococke, fortalde Newton at det latinske deus (= gud) var avleidd av det arabiske du (= her), noko Newton tolka dit at Guds fremste attributta ikkje var fullkommenheit, slik Descartes hevda, men herredømme. Newton meinte at Gud blir synleg for oss gjennom korleis vi ser på verda. Eit forklaringsproblem dukka opp fordi han rekna universet som uendeleg og uforanderleg, for kor var då Gud i systemet? Newton tenkte seg at Gud ikkje skapte verda gjennom ei viljesakt, men at verda eksisterer som ei naudsynt følgje av at Gud er overalt - han utgjer det rommet og den tida vi eksisterer i.
Matematikk
På omtrent same tid, og heilt uavhengig av kvarandre, utvikla både Newton og Leibniz matematisk analyse. Det er mykje som tyder på at Newton utvikla metodane sine nokre år før Leibniz, men han publiserte nesten ikkje noko før i 1693. Den endelege avhandlinga om emnet kom ikkje før i 1704. Leibniz, på si side, gav ein fullstendig publikasjon av arbeida sine allereie i 1684. Newton og Leibniz hadde utvikla kvar sin særeigen notasjon, og det var etterkvart notasjonen til Leibniz som vart teken i bruk i Europa. I 1699 byrja nokre medlemmar av Royal Society å skulde Leibniz for plagiat, og denne striden braut for alvor ut i 1711. Dette vart starten på ein bitter krangel med Leibniz som ikkje tok slutt før Leibniz døydde fem år seinare. Denne krangelen skapte òg eit skilje mellom dei britiske matematikarane og matematikarane på kontinentet.
I 1669 vart Newton professor i matematikk ved Universitetet i Cambridge, i den stillinga som var vorte oppretta av Henry Lucas i 1663 (kalla the Lucasian Chair). Kvar og ein lærar ved universiteta i Cambridge og Oxford på den tida måtte vere ordinerte prestar, men i den stillinga Newton fekk var det ikkje noko krav at ein var aktiv i kyrkja. Newton argumenterte for at dette burde frita han for ordinasjonskravet, og dette fekk han den naudsynte tilslutnaden til frå kong Karl II.
Matematisk utrekning av tyngdekrafta
Newton brukte ei likning til å rekne ut korleis tyngdekrafta fungerer. Månen fell mot jorda med ca ein millimeter i sekundet, rekna ut frå lengda på banen til månen og tida han brukar på ein runde. (Viss han ikkje fall, ville han ende i ei rett linje ut i verdsrommet.)
Diameteren til jorda er kring 12 800 km, så vi er kring 6400 km over sentrumet til jorda, medan månen sirklar kring 384 000 km over sentrumet til jorda, og er altså kring 60 gonger lenger unna enn oss.
På jordoverflata vil ein gjenstand falle snaut 5 meter på eit sekund. Månen fell berre ein millimeter. Deler ein dei to talla med kvarandre, finn ein at gravitasjonen på jordoverflata er 3600 gonger sterkare enn på månen. Med andre ord: Månen er 60 gonger lenger borte frå Sentrumet til jorda enn vi er, men tyngdekrafta er veikt, ikkje 60 gonger, men 60 · 60 (3600) gonger - det vil seie at tyngdekrafta opptrer overeins med kvadratet av avstanden mellom dei involverte objekta.
Arbeida til Newton
Newton leverte viktige arbeid på fleire område, men dei tre publikasjonane som ofte blir rekna som hovudverka er:
De newtonske rørslelovene vart godteke som ubestridelege lover i mekanikken fram til slutten av 1800-talet. Etter at Albert Einstein (1879-1955) la fram relativitetsteorien sin, blir lovene til Newton rekna som spesialtilfelle av meir generelle lovar. Newtons lover gjeld berre for lekamar som rører seg med liten snøggleik samanlikna med lysfarten.
Newton sine rørslelover
Newtons si første lov: Når resultatet av alle kreftene som verkar på ein gjenstand er lik null, er gjenstanden i ro eller i rørsle med konstant snøggleik langs ei rett linje. Viss, så er \vec{v} konstant. Motsett gjeld det òg at viss \vec{v} er konstant, så er.
Håkon Sigurdsson
Håkon Sigurdsson kan vera namnet på
Isaac Newton
Newton sine rørslelover
Newton si andre lov: Når ei kraft virker på ein lekam vil lekamen akselerere etter formelen, der er resultantkrafta, m er massen til lekakmen og \vec{a} er akselerasjonen.
Newton si tredje lov: Når det verkar ei kraft på ein lekam, verkar det ei like stor og motsett retta kraft frå lekamen.
Mads Østberg
Mads Østberg er ein norsk rallyførar frå Moss. Han byrja med motorsport fire år gamal. Han var kartlesar for faren, Morten Østberg frå han var 13 og køyrde sitt første rally 16 år gamal.
I 2006 stilte han til start i Rally-NM i Gruppe A med ein Subaru Impreza. Han vart nummer to samanlagd og avslutta sesongen med siger. I 2007 har han til no vunne dei fire første NM-rundane og har ei komfortabel leiing på nummer to, Thomas Schie. I februar 2007 køyrte Østberg WRC Rally Sweden og tok sin første etappesiger i WRC. Han er den yngste føraren nokonsinne til å vinne ein VM-etappe.
Shin Nakamura
Shin Nakamura er ein tidlegare japansk fotballspelar.
Han spela for klubbane Sagan Tosu og Vegalta Sendai.
Vinter-OL 1932
Vinter-OL 1932 vart avhalde i Lake Placid i USA. Beste nasjon vart USA, som tok seks gullmedaljar. Noreg tok tre gullmedaljar:
Norsk flaggberar under opningsseremonien var Johan Grøttumsbråten, som deltok i langrenn og kombinert.
Ustica
Historie
Øya har vore busett sidan om lag år 1500 f.Kr. av fønikarar. Grekarane kalla øya Osteodes (beinhus) til minne om dei mange tusen kartagenske mytteristane som vart forlatne her for å døy av svolt på 300-talet fvt. Romarane gav øya namnet Ustica, latin for brend, på grunn av den svarte bergarten. Øya vert lokalt kalla «den svarte perla».
På 500-talet slo benediktinarmunkar seg ned på øya, men måtte snart forlate ho på grunn av krigar mellom europearar og arabarar. Det vart òg prøvd å kolonisere øya i mellomalderen, men på grunn av plyndringar av berbiske sjørøvarar.
I fasciståra i Italia og fram til 1950-åra vart Ustica nytta som eit fengsel. Benito Mussolini forviste tusenvis av politiske motstandarar til Ustica, ofte så mange som 1500 om gongen. Mange var homoseksuelle som vandra gjennom gatene med leppestift og silkepysjamas, dansa om nata eller oppførte blodige knivkampar. Tidleg i 1940-åra vart feilernærte og tuberkulosesjuke, jugoslaviske krigsfangar pressa inn på øya. I 1950-åra vart dei etterfølgt av mafiamedlemmar frå Sicilia. Den mest kjende politiske fangen som sat på øya var Antonio Gramsci.
Øya vart kjend i nyheitene den 27. juni 1980 då eit fly styrta like ved øya og alle 81 passasjerar og mannskap mista livet.
Turisme
Ustica er særleg kjend som ein god stad for dykking og har fleire dykkeskular.
Rally Norway
Rally Norway er namnet på det norske rallyet som frå og med 2007-sesongen er ein del av World Rally Championship. Frå tidlegare er det berre Sverige som har arrangert rally-VM på snø. Køyring på snø og is vert sett på som veldig eksotisk i rallysamanheng og med bruken av Vikingskipet som servicehall og testmulighetene på WRC Test Camp på Haslemoen er Rally Norway en unik VM-runde.
Prøve-VM
Et kandidatløp, populært kalla prøve-VM, vart arrangert den 10. og 11. februar 2006 med stor suksess. Start og mål gjekk frå Hamar, medan etappane gjekk til Lillehammer, Sjusjøen, Kongsvinger og Elverum m.m.
VM-status
FIA avgjorde 5. juli 2006 i et møte i Paris at Rally Norway skulle få status som VM-runde. I første omgang for eit år, med mogleikar for fornya kontrakt etter dette. 18. oktober 2006 bestemte FIA at ingen av dei nye rundene skulle VM i 2008, mot at andre kandidatar skulle få prøve seg. Etter 2007 og 2008 vil alle VM-løpene bli likestilt, og FIA vil gi 16 runder VM-status.
Det første rally-VM på norsk snø vart held 15.-18. februar 2007. Vinnar var Mikko Hirvonen som leia rallyet frå og med første etappe. På 2.-plass kom Marcus Grönholm medan Henning Solberg vart beste nordmann på ein 3.-plass.
Organisasjon
Frå byrjinga var Jim Carlsen dagleg leiar, men Even Wiger, som blant anna hadde hatt ansvar ovanfor myndigheitene, tok over den rolla i oktober 2005. Jim Carlsen er no sponsoransvarleg i organisasjonen. Under kandidatløpet var Bertil Klarin, med mangeårig erfaring frå Uddeholm Swedish Rally, løpsledar. Han er nå sportsleg rådgjevar og Stig Rune Kjernsli er løpsleder.
Historia de Gentibus Septentrionalibus
Historia de Gentibus Septentrionalibus er eit monumentalt bokverk skrive av den svenske biskopen Olaus Magnus (1490-1557), fyrst utgjeve i Roma i 1555. Tittelen kan direkte omsetjast frå latin som 'historia om folkeslaga som bur under Karlsvogna'. Boka er omsett til svensk som Historia om de nordiska folken. Tidlegare hadde Olaus Magnus gjeve ut kartet Carta Marina, som er eit av dei fyrste karta over Skandinavia.
Bokverket vart populært på grunn av mange illustrerande teikningar av folk og deira skikkar. Mykje av skildringa kan i ettertid sjåast på som overdriving, men kan vera ei kjelde til korleis Norden vart sett på i denne tida.
Utdrag
Svensk omsetjing av den latinske originalen med attgjeving av dei originale illustrasjonane:
Flosteinnibba
Flosteinnibba er ein fjelltopp i Stranda kommune på Sunnmøre. Han ligg mellom Strandadalen på vestsida og Sunnylvsfjorden på austsida og er ein del av Sunnmørsalpane.
Nordleg metallaugestikkar
Den nordlege metallaugestikkaren (Somatochlora sahlbergi) er eit rovinsekt som lever i arktiske våtmarkar og i fjellet, og som er kategorisert som "sårbar" på norsk raudliste 2006.
Hestmona
Hestmona er ei øy i Lurøy og Rødøy kommune i Nordland fylke. Ho er 13,6 km² stor, og det bur om lag 50 fastbuande på øya. Den nordlege halvdelen (Storselsøy) høyrer til Rødøy kommune, medan den sørlege halvdelen med garden Hestmona) høyrer til Lurøy kommune. Landskapet på øya er dominert av dei to fjella Hestmonkallen (571 moh.) og Ambota (318 moh.). Polarsirkelen kryssar den nordlege delen av øya.
Viktigaste næringsveg på Hestmona er landbruk. Den einaste skulen på øya er Hestmannøy skule, som for tida er under administrasjon av Selsøyvik skule.
Namnet
Øya er òg kalla Hestmannøya, ei forvansking av det opphavlege namnet, påverka mellom anna av segner om Nordlandsfjella der Hestmannen er ein sentral figur.
Anna
DS «Hestmanden» er kalla opp etter fjellet Hestmannen. Postadressa hit er 8197 STORSELSØY.
Yoshiki Maeda
Yoshiki Maeda er ein tidlegare japansk fotballspelar.
Det nordindiske låglandet
Det nordindiske låglandet, Dei nordindiske elveslettene eller Indus–Gangessletta er eit stort sletteområde i den nordlege delen av Sør-Asia, mellom Himalaya i nord og ulike fjellplatå i sør. Det strekkjer seg frå kysten mot Arabiahavet i vest til Bengalbukta i aust. Størstedelen av låglandet ligg i India, men det omfattar også store delar av Bangladesh, Nepal og Pakistan. Hovudelvane som renn gjennm landskapet i dag er Indus i vest og Ganges og Brahmaputra i aust. Området er svært fruktbart, og er det tettast folkesette i Sør-Asia.
Låglandet er danna av ei tidlegare havgrop som er fylt opp av sediment frå ulike elvar. Havgropa blei danna ved ei nedfolding av Den indiske plata i den same prosessen som danna Himalaya. Elveslam har seinare fylt opp området med lag som vanlegvis er rundt 6000 meter tjukke, men kan vera opptil 10 000 meter. Breidda på låglandet er gjennomsnittleg 250–300 km. Det går over i åsar og fjell i nord, som Terai i Nepal, og platå som Malwa og Chota Nagpur i sør.
Dei høgare slettene har eldre, leirhaldig sediment, medan dei lågare delane har meir sandhaldige sediment. Høgdforskjellen mellom desse to landskapa er rundt 60 meter. Topografien i landskapet er flat og einsformig, ofte med elvevollar og diker som einaste landemerke.
Den austlege delen av området har sterk nedbør om sommaren og lettare nedbør eller tørke om vinteren. Lenger vest er klimaet tørrare, der Tharørkenen er eit særs tørt ytterpunkt.
Tor Bergeron
Tor Harold Percival Bergeron var ein svensk meteorolog som sette fram teoriar om danning av nedbør i skyer. Han kom til Bergen i 1922 der han i lag med Vilhelm Bjerknes, Jacob Bjerknes og Halvor Solberg var ein del av meteorologane i Bergensskulen som danna grunnlaget for moderne vêrvarsling.
Bergeron vart dr.philos. i Oslo i 1928 og arbeidde som vêrvarslar i Oslo fram til 1935, då han flytta tilbake til Sverige. I 1946 vart han han professor i meteorologi i Uppsala.
På 1930-talet utvikla Bergeron og Walter Findeisen eit konsept om at skyer kunne innehalde både underkjølte vassdropar og iskrystallar. I følgje Bergeron blir mesteparten av nedbøren danna ved at vatn fordampar frå små underkjølte vassdropar og sublimerer på iskrystallane, som så fell som snø eller smeltar og fell som regn. Denne prosessen er kjend som Bergeronprosessen, og ein meiner i dag at dette er ein av dei mest vanlege metodane ein får danna nedbør på.
Bergeron studerte òg detaljane i nedbørsfordelinga og viste med eit særs tett nett av nedbørmålarar at fordelinga er sterkt avhengig av sjølv små variasjonar i terrenget. Bergeron mottok fleire heidersteikn og var mellom anna medlem av Det Norske Videnskaps-Akademi.
William Speirs Bruce
William Speirs Bruce var ein skotsk oppdagar og polarforskar. Han organiserte og deltok i Scotia-ekspedisjonen (1902-04) til Antarktis og gjorde fleire turar til Spitsbergen. Bruce blei tilboden å delta i sørpolekspedisjonen til Robert Scott, men avslo, da han fann målet for ekspedisjonen useriøst.
Bulken stasjon
Bulken stasjon ligg på Bulken i Voss herad i Vestland og er ein stasjon på Bergensbanen. Han vart opna i 1883 som del av Vossabanen. Det er lokaltoga på strekkja Bergen-Voss-Myrdal som stoppar på stasjonen. Frå 1894 til 1915 vart stasjonsnamnet skrive Bolken.
Bulken ligg mellom Voss stasjon og Seimsgrend haldeplass, 392,55 km frå Oslo.
Stasjonsbygningen vart teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Stanghelle stasjon, Dale stasjon (sidan flytt til Reimegrend stasjon), Bolstadøyri stasjon og Evanger stasjon på Vossabanen. Då Bergensbanen opna vart mange av desse stasjonsbygningane forlenga. Stasjonsbygningen på Bulken vart riven i 1991.
Marit Tingelstad
Marit Tingelstad er ein norsk politikar for Sp. Ho vart innvald på Stortinget frå Oppland i 1993. Ho var vararepresentant i perioden 1989–1993.
Gujarat
Gujarat er den vestlegaste delstaten i India. Han har kyst mot Arabiahavet i vest og sørvest, og grenser til Sindh i Pakistan i nord. I aust og sør grenser han til dei indiske delstatane Rajasthan, Madhya Pradesh og Maharashtra og til unionsterritoriet Dadra og Nagar Haveli.
Xiangyang
Xiangyang (kinesisk: 襄樊; pinyin: Xiāngfán) er eit byprefektur nord i provinsen Hubei i det sentrale Kina, med grense mot provinsen Henan. Byprefekturet har eit areal på 19 700 km² og 5,5 millionar ibuarar i 2010.
Byprefekturet Xiangyang omfattar tre bydistrikt (区 qū), tre byfylke (市 shì) og tre fylke (县 xiàn).
Næring
Xiangyang har store vasskraftressursar. Mineralførekomstane omfattar rutil, ilmenitt, fosfor, baryt, kol, jarn, aluminium, gull, mangan, salpeter og bergsalt. Reservane av rutil og ilmenitt er mellom dei største i Kina. Tekstilproduksjon er hovudnæring i byen Xiangfan, andre store næringar er maskinproduksjon, kjemisk industri, elektronikk, samt framstilling av byggevarer. I byen Xiangfan har bilprodusenten Dongfeng sitt hovudsete.
Landbruk er ei viktig næring, der dyrking av korn, bomull, vekstar som gjev vegetabilske oljar, tobakk, te og frukt gjev dei største avlingane.
Samferdsle
Kinas riksveg 207 går gjennom prefekturet, både gjennom dei tre byane i prefekturet og gjennom fylket Yicheng. Denne viktige trafikkåra tek til i Xilinhot i Indre Mongolia, nær grensa mot Mongolia, leiar derifrå sørover og endar i Hai'an, ein by som ligg i Xuwen fylke sør på Leizhouhalvøya i provinsen Guangdong.
Hiroshi Moriyasu
Han spela for klubbane Seino Transportation og Sagan Tosu.
Blodraud haustlibelle
Blodraud haustlibelle (Sympetrum sanguineum) er ein augestikkar. Arten lever i norske vassdrag, og er ein av dei 17 augestikkarane som er ført opp på norsk raudliste 2006, der han er skildra som sterkt utryddingstrua.
Estarar
Estarar (estisk eestlased, tidlegare maarahvas) er ei folkegruppe som talar estisk, eit av dei austersjøfinske språka som mellom anna omfattar finsk. Dei fleste estarar, oppunder éin million, bur i det baltiske landet Estland.
Historie
Estland blei folkesett mot slutten av istida, for om lag ti tusen år sidan då den baltiske issjøen smelta. Me kan ikkje vita kva språk dei første innbyggjarane snakka, men for fem tusen år sidan budde talarar av språk som seinare utvikla seg til estisk i området. Estarane er dermed ei av dei europeiske folkegruppene som har vore lengst busett på éin stad.
Gersau
Gersau er ein kommune og distrikt i kantonen Schwyz i Sveits. Kommunen har innbyggjarar  og eit areal på. Han ligg ved breidda av Vierwaldstättersee. Gersau var i mange hundreår ein sjølvstendig bystat i permanent allianse med Det sveitsiske eidssambandet.
Fram til midten av 1800-talet kunne ein berre nå Gersau over vatnet eller over Gätterlipasset frå Lauerz. Sidan 1817 har han vore den einaste kommunen i distriktet.
1095 Tulipa
1095 Tulipa er ein hovudbelteasteroide og går i bane innanfor asteroidefamilien Eos. Han blei oppdaga den 14. april 1926 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Johannes Nilsson Skaar
Johannes Nilsson Skaar (også skrive Johannes Nilssøn Skaar) var ein norsk biskop og hymnolog.
Johannes Skaar var fødd på garden Skåro ved Fyksefjorden i Hardanger og voks opp i ein haugiansk heim, med foreldra Elseber Torgeirsdatter Flatabø og Nils Gjermundson Skaar. Han tok teologisk embetseksamen i 1857 og vart ordinert som kapellan i Nord-Aurdal i 1858. I 1862 vart han kapellan i Skien, og i 1872 sokneprest i Gjerpen.
Skaar var påverka av den konservative forkynninga til professor Gisle Johnson, sjølv om Skaar kom til å stå for ei meir luthersk-ortodoks linje med vekt på presteleg embetsforståing og sakramentforvalting. Spesielt interesserte han seg for salmar og hymnologi. Medan han var i Gjerpen, skreiv Skaar fleire salmar og gav ut boka Lovsang og aandelige Viser. I 1879 gav han ut tobandsverket Norsk salmehistorie som tek for seg bakgrunnen til salmane i Landstads kirkesalmebog.
I 1892 var Skaar blitt utnemnd til biskop i Trondhjems stift, der han var biskop til han døydde i 1904. Både kyrkjeleg og politisk var Skaar strengt konservativ, kritisk til lekmannsrørsle og kyrkjeleg reformarbeid.
Biskop Skaars gate på Berg i Trondheim er oppkalla etter J.N. Skaar.
Stortingsmennene Gjermund og Nils Nilsson Skaar var brørne hans.
Koichiro Katafuchi
Koichiro Katafuchi er ein tidlegare japansk fotballspelar.
Hasle
Hasle kan vise til
Sørleg haustlibelle
Sørleg haustlibelle (Sympetrum vulgatum) er ein augestikkar som lever i Noreg, men som er karakterisert som "sårbar" på norsk raudliste 2006. Arten er ein av til saman 17 augestikkarartar som er oppført på denne lista.
Emdalstindane
Emdalstindane er eit fjell i Stranda kommune på Sunnmøre. Fjellet ligg på vestsida av Strandadalen og er ein del av Sunnmørsalpane.
Varme-, ventilasjons- og sanitærteknikk
Varme-, ventilasjons- og sanitærteknikk (VVS) er eit fagområde innan ingeniørbransjen som omhandlar installasjon og drift av varmeløysningar, ventilasjon, inneklima, miljø- og sanitæranlegg i bygningar.
Tine
Produksjon av tiner skjer gjerne som husflid. Moderne kaketiner i plast vert produsert industrielt, blant marknadsleiarane er Tupperware.
Satoru Kobayashi
Satoru Kobayashi er ein tidlegare japansk fotballspelar.
Han spela for klubbane Omiya Ardija, Sagan Tosu og Albirex Niigata.
1096 Reunerta
1096 Reunerta er ein hovudbelteasteroide. Han blei oppdaga den 21. juli 1928 av Harry Edwin Wood ifrå Union Observatory i Johannesburg.
Venezialagunen
Venezialagunen strekkjer seg frå Sile i nord til Brenta i sør og har eit areal på 550 km². Om lag 8 % av lagunen er landområde, inkludert sjølve Venezia og fleire mindre øyar. Om lag 11% er permanent vatn eller kanalar, medan rundt 80% er gjørmete strender, tidvassgrunner eller marskland.
Ho er forbunde til Adriahavet via tre inngangar: Lido, Malamocco og Chioggia. Sidan lagunen ligg innerst i nesten lukka sjø får området store tidvassvariasjonar. Den mest ekstreme springfloa vert kalla acqua alta (italiensk for «høgt vatn»), som regelmessig gjev flaum i mykje av Venezia.